Parakittar

Parakittar er ein biologisk overfamilie, Psittacoidea, av ca. 330 fugleartar, taksonet samlar dei fleste artane i den biologiske ordenen papegøyar, Psittaciformes. Kakaduer, Cacatuoidea og Strigopoidea på New Zealand er dei andre medlemmene i ordenen. Parakittar har ei vidare distribusjon enn kakaduer, det finst artar av parakittane i Amerika, Afrika, Asia, Australia og austover over Stillehavet så langt som til Polynesia. 

Begge parakittfamiliane kan delast vidare inn i underfamiliar,  og underfamilie Loriinae, loriar er eit døme. 
 Skildring 
Parakittar er primært frøetarar. Somme artar varierer dietten og kan ta frukt, nøtter, blad og ved høve jamvel òg insekt og andre byttedyr hos enkelte artar. Loriar er hovudsakleg nektaretarar; men mange andre papegøyar vil også drikke nektar. Dei fleste parakittar er holerugarar som dannar monogame parsamband.
Dei har eit nebb med ein karakteristisk, kraftig nedbøygd form, og ein generelt oppreist kroppsstilling. Dei har òg ein stor hovudskalle og er rekna blant dei mest intelligente fuglane. Dei lever i tropiske område, er gode flygarar og dugelege klatrarar på greiner av tre.

Parakittane er utbreidd over heile den sørlege halvkula, og dekker mange ulike habitat, frå dei fuktige tropiske skogane til ørkenar i innlandet av Australia, inkluderer òg India, Søraust-Asia og Vest-Afrika, og éin utdøydd art, levde i Sambandsstatane. Men dei store populasjonane finn ein i Australasia, Sør-Amerika og Mellom-Amerika.

Einskilde artar kan bli gode til å etterlikne menneskelege stemmar og andre lydar, med bruk av vokaliseringsorganet kjent som syrinx.

Mange artar er definerte som truga artar, nokre er ikkje globalt truga artar, men lokalt utrydda i store delar av utbreiingsområdet.

Denne situasjonen skuldast i hovudsak permanente endringar av habitata deira: uttømming, øydelegging og fragmentering, jakt fordi dei reknast som ein trussel mot avlingar og fordi ungar og ungdyr fanga frå reir i hekkekoloniar tradisjonelt har blitt selt som kjæledyr. 

For å gje plass til meir jordbruksland, er store område med skog hogge ned, og dermed er habitata gått tapt. Krypskyting og ulovleg fangst som omfattar øydelegging av reir, innsamling av egg og ungefangst. Parakittar blir utsett for meir utnytting enn nokon anna fuglegruppe.Snyder, N; McGowan, P; Gilardi, J; & A Grajal (2000), Parrots: Status Survey and Conservation Action Plan, 2000-2004. Chapter 1. vii. IUCN ISBN 2-8317-0504-5. Chapter 1. vii. I somme område har tiltak for å verne leveområda til nokre høgprofilerte artar òg verna mange av dei mindre kjente artane som lever i dei same økosystema.Snyder, N; McGowan, P; Gilardi, J; & A Grajal (2000), Parrots: Status Survey and Conservation Action Plan, 2000-2004. Chapter 1. vii. IUCN ISBN 2-8317-0504-5. Chapter 2. page 12.

 Artslista 
Parakittar i rekkjefølgje etter Clementslista versjon 6.9 frå august 2014 med norske namn etter Norske navn på verdens fugler.

Clementslista listar 78 slekter, fordelt på to familiar. 12 slekter av loriar i Psittaculidae er lista i artikkelen om loriar. 
Parakittfamilien, Psittaculidae, parakittar i «den gamle verda»
 Psittrichas, ein art: børstepapegøye, Psittrichas fulgidus 
 Mascarinus, 3 artar
 Micropsitta, 6 artar 
 Polytelis, 3 artar 
 Alisterus, 3 artar 
 Aprosmictus, 2 artar 
 Prioniturus, 10 artar 
 Eclectus, ein art: edelpapegøye, Eclectus roratus 
 Geoffroyus, 3 artar 
 Psittinus, ein art: blågumppapegøye, Psittinus cyanurus 
 Psittacula, 13 artar 
 Psittacella, 4 artar 
 Tanygnathus, 4 artar 
 Pezoporus, 2 artar 
 Neophema, 7 artar 
 Lathamus, ein art: svaleparakitt, Lathamus discolor 
 Prosopeia, 3 artar 
 Eunymphicus, ein art: topparakitt, Eunymphicus cornutus 
 Cyanoramphus, 8 artar 
 Barnardius, 2 artar 
 Platycercus, 6 artar 
 Northiella, ein art: blåmaskeparakitt, Northiella haematogaster 
 Psephotus, 4 artar 
 Purpureicephalus, ein art: marriparakitt, Purpureicephalus spurius 
 Cyclopsitta, 2 artar 
 Psittaculirostris, 3 artar 
 Bolbopsittacus, ein art: guavapapegøye, Bolbopsittacus lunulatus 
 Melopsittacus, ein art: undulat, Melopsittacus undulatus 
 Loriculus, 14 artar av flaggermuspapegøyar 
 Agapornis, 9 artar 
 Loriar: 52 artar

Papegøyefamilien, Psittacidae, papegøyar og parakittar i Afrika og Amerika
 Psittacus, ein art: jako, Psittacus erithacus 
 Poicephalus, 9 artar 
 Touit, 8 artar 
 Psilopsiagon, 2 artar 
 Bolborhynchus, 3 artar 
 Nannopsittaca, 2 artar 
 Myiopsitta, ein art: munkeparakitt, Myiopsitta monachus 
 Brotogeris, 8 artar 
 Pionopsitta, ein art: brunøyrepapegøye, Pionopsitta pileata 
 Triclaria, ein art: blåbukpapegøye, Triclaria malachitacea
 Hapalopsittaca, 4 artar 
 Pyrilia, 7 artar 
 Pionus, 7 artar 
 Graydidascalus, ein art: korthalepapegøye, Graydidascalus brachyurus 
 Alipiopsitta, ein art: solamazon, Alipiopsitta xanthops 
 Amazona, 30 artar 
 Forpus, 7 artar 
 Pionites, 2 artar 
 Deroptyus, ein art: kragepapegøye, Deroptyus accipitrinus 
 Pyrrhura, 23 artar 
 Enicognathus, 2 artar 
 Cyanoliseus, ein art: graveparakitt, Cyanoliseus patagonus 
 Anodorhynchus, 3 artar 
 Rhynchopsitta, 2 artar 
 Eupsittula, 5 artar 
 Aratinga, 6 artar 
 Cyanopsitta, ein art: brilleara, Cyanopsitta spixii 
 Orthopsittaca, ein art: rustbukara, Orthopsittaca manilata 
 Primolius, 3 artar 
 Ara, 8 artar 
 Leptosittaca, ein art: gulduskparakitt, Leptosittaca branickii 
 Ognorhynchus, ein art: guløyreparakitt, Ognorhynchus icterotis 
 Guarouba, ein art: gullparakitt, Guarouba guarouba 
 Thectocercus, ein art: blåhovudparakitt, Thectocercus acuticaudatus 
 Diopsittaca, ein art: dvergara, Diopsittaca nobilis 
 Psittacara, 9 artar 

 Kjelder 
 Denne artikkelen byggjer på «True parrots» frå , den 18. februar 2012
 Referansar 

 Bakgrunnsstoff 
 Videoar, bilete og lydopptak av parakittar hos Internet Bird Collection

Kategori:Papegøyefuglar